open-index/open-wikipedia-markdown huggingface dataset:
Blumbang

**Blumbang** ya iku jugangan gedhé isi banyu. Racaké blumbang digawé ing pomahan wong-wong kang dumunung ing laladan kang cendhèk kanggo patusan banyu ing sakiwa tengen omah supaya jogan omah (biyen isih lemah, durung mestèr/tègel) ora ngemes menawa mangsa rendheng, tetuwuhan nèng pomahan uga ora bacek. Blumbang rupa kalènan dawa nanging buntu, menawa sambung menyang kali uga mung rupa umpeng kang cilik. Sanajan omah saiki jogané dudu lemah manèh, anané blumbang tetep wigati kanggo nyegah banjir. Banyu udan ora langsung mili menyang kali bebarengan. Sawetara ana sing kasimpen ing blumbang dhisik. Banyu udan mili mbaka sethithik menyang kali saéngga kaliné ora cepet mbludag, lubèr dadi banjir. Dadi, blumbang kalebu kearifan lokal tinggalan leluhur kang sejatiné migunani tekan jaman saiki.

Racaké blumbang mung rupa jugangan ing lemah tanpa dibangkèt ing bambingé. Oyot wit-witan ing sakiwa tengené nyegah bambingé jugrug. Kanggo njaga supaya tetep bisa jero,  blumbang perlu dijerokaké paling ora saben 3-4 taun sapisan. Lendhut lan gegodhongan bosok kang ana sajeroning blumbang diunggahaké, prayogané ing mangsa katiga nalika pinuju asat utawa banyuné sethihik.

Blumbang uga dadi papan urip kéwan-kéwan banyu kang bisa dadi sumber pangan, kaya ta iwak, welut, sidhat lan bulus kang bisa dipanèn nalika wiwitan mangsa katiga. Blumbang uga kena kanggo papan budidaya iwak loh.
## Rujukan
Tabungan

**Tabungan** ya iku produk perbankan sing ditawakaké marang masyarakat kanggo nyimpen dhuwit.

## Delengen uga 
* Deposito
* Bank
* Giro

## Réferènsi
Banyu susu ibu

**Banyu susu ibu** () utawa **ASI** ya iku banyu susu sing metu saka payudarané ibu sing bar nglairaké bayiné.

## Delengen uga 
* nyusoni
* susu formula
* mbobot

## Réferènsi
## Pranala njaba
* http://jv.wikipedia.org
* wikipediya basa jawa
Gilles Bibeau

**Gilles Bibeau** ya iku sawiji ahli Antropologi saka Tracy, Quebec, Kanadha kalahiran taun 1940. Bibeau naté kuliah sarjana ngèlmu sosial ing Universitas Montreal, Kanadha, taun 1961. Sabanjuré kuliah doktor ing Universitas Laval taun 1979. Bibeau naté nglakoni panlitian lapangan antropologi ing Ubangi lan Kinshasa, Zaire (1966-1978), Montreal Quebec Kanada (1985), Chennai Indhi (1997), lan Salvador Brasil (1997). Dhéwéké nulis karya-karya antropologis kayadéné *Beyond Textuality: Asceticism and Violence in Anthropological Interpretation* (1995) lan *‘Cultural psychiatry in a creolizing world’, Transcultural Psychiatry* (1997). Ing tlatah antropologi Kanadha, Bibeau iki dadi sawijiné antropolog kang mimpin ngrembakané ngèlmu spésialis antropologi kedhokteran. Salah siji karenan panlitiané  ya iku njarwakaké enggoné nambani cara tradhisional ing Zaire, séksualitas lan AIDS ing Afrika, lan masalah kaséhatan ing pedesaan. Bibeau uga ngilhami cara métodologi étnografi ing wolung negara, kalebu Brazil, Mali, India, lan Itali.

## Rujukan
Maurice E.F. Bloch

**Maurice E.F. Bloch** ya iku ahli antropologi saka Caen, Prancis kalahiran 21 Oktober 1939. Awité, Bloch njupuk pendhidhikan sarjana (BA) ing London School of Economics (1961). Sabanjuré ing Universitas Cambridge lan oléh gelar Ph.D (1967). Bloch naté nglakoni panlitian lapangan ing Madagaskar ing taun 1964, 1971, lan 1988. Bloch wis nulis karya-karya antropologis kayadéné *Placing the Dead. Tombs, Ancestral Villages, and Kinship Organization in Madagascar* (1971), (1986) *From Blessing to Violence: History and Ideology in the Circumcision Ritual of the Merina of Madagascar*, (1992) *Prey into Hunter: The Politics of Religious Experience*, lan (1998) *How We Think They Think: Anthropological Approaches to Cognition, Memory and Literacy*.

## Rujukan
John Anthony Randall Blacking

**John Anthony Randall Blacking** ya iku ahli Antropologi saka Surrey, Karajan Manunggal, kalahiran taun 1928. Blacking olèh pandhidhikan antropologi saka Universitas Cambridge (BA) taun 1953. Sabanjuré, dhèwèké njupuk kuliah doktor (Ph.D) ing Universitas Witwatersrand taun 1965. Blacking naté nglakoni panlitian lapangan antropologi ing Rhodesia awit raun 1956-1958. Karya-karya tulisan Blacking kang wis diterbitké iku kayadéné *Venda Children’s Song. A Study in Ethnomusicological Analysis* (1967), *How Musical Is Man?* (1967), *A Common-Sense View of All Music: Reflections on Percy Grainger’s Writings on
Ethnomusicology and Music Education(1987)*, *lan* Music, Culture and Experience: Selected Papers of John Blacking* (1995)*.* Ing kancah mancanegara, John Blacking kawentar amarga panlitiané ing bab ètnomusikologi. Dhéwéké dibimbing déning Meyer Fortes, lan sabanjuré déning ètnomusikolog André Schaeffner. Blacking kawentar kritis ing ngrembakané sub-ngèlmu ètnomusikologi*.''

## Rujukan
Anton Blok

**Anton Blok** ya iku ahli antropologi saka Amsterdam, Walanda (). Blok naté kuliah sarjana (BA) 1960, pasca sarjana MA (1964), lan doktor Ph.D (1972) ing Universitas Amsterdam. Blok uga naté nglakoni panlitian lapangan ing Sisilia, Itali taun 1961 lan 1065. Blok nulis karya-karya tulis antropologis ya iku *The Mafia of a Sicilian Village, 1860–1960. A Study of Violent Peasant Entrepreneurs* (1974) lan (2001) *Honour and Violence*. Blok akéh medharaké bab pola-pola pemukiman lan reformasi agraria ing Sisili. Sabanjuré, dhèwèké medharaké ngrembakané désa mafia ing pandhangan sosial, pulitik, lan ékonomik. Blok akéh pisumbangané ing monografi étnografi Medhitérania. Dhéwéké medharaké simbolisme kèwan ing kawasan Mediterania. Blok pensiun ing Universitas Amsterdam taun 2000.

## Rujukan
Uni

jmpl|grafik gelombang swara saka alat musik clarinet
jmpl|gelombang swara longitudinal
**Uni** miturut ilmu fisika yaiku getaran kang bisa ngrambat awujud gelombang kang bisa dirungokaké nang médhia kaya udara, banyu lan barang padhet.

## Deleng uga 
* Kacepetan uni
* Kuping

## Réferènsi
Vladimir G. Bogoraz-Tan

**Vladimir Germanovich Bogoraz-Tan** ya iku ahli antropologi saka Taganrog, Russia, kalahiran taun 1865.  Bogoraz njupuk pendhidhikan antropologi ing Universitas St. Petersburg taun 1880-1882. Panlitian antropologis kang wis dilakoni dhèwèké ya iku ing Kolimsky Sibèri Wétan (1890-1898), Yakutia (1895), lan Chukotka Pasifik lor (1900). Bogoraz wis nulis karya-karya tulis antropologis lan ana kang wis diterbitké ya iku antarané jurnal ajudul *The Chukchee. Parts I. II. III. Memoirs of the American Museum of Natural History, vol. XI, the Jesup North Pacific Expedition* (1904) lan *The Chukchee Mythology. Memoirs of the American Museum of Natural History, vol. XII. the Jesup North Pacific Expedition* (1910). Sakjané Bogoraz ora duwé latar wuri kang khusus ing bab ètnografi utawa antropologi. Nanging kajian lan panlitiané ing bebrayan Siberia wétan iku dadi panlitian kang revolusionér. Bogoraz miwiti kariré minangka ahli folklor. Dhéwéké ngrekam tembang-tembang, légéndam, lan crita ing bebrayan lokal Ruslan. Déning karajan Ruslan, Bogoraz diundang minangka étnograf ing wewengkon Yakutskaya kanggo fokus nliti wong asli Yakut. Sajroning telung taun, Bogorasz sinau basa lokal, benda-benda budhaya, subsistén, ékonomi, lan organisasi sosial. Ing taun 1899, dumasar sarané Russian Academy of Sciences, Franz Boas ngundang Bogoraz kanggo nliti bareng ing Pasifik lor.

## Rujukan
Udara (elemen)

**Udara** kuwi sawijining elemen klasik ing anggepané wong Yunani kuna kejaba bumi, banyu lan geni.

## Delengen uga 
* Udara
* Banyu
* Geni
* Lemah

## Réferènsi
## Pranala njaba
* http://jv.wikipedia.org
* wikipediya basa jawa
Janice Boddy

**Janice Boddy** iku ahli antropologi wanita saka Toronto, Kanadha, kalahiran taun 1951. Boddy olèh pendhidhikan sarjana BA saka Universitas McGrill (1972), pasca sarjana (MA) ing Universitas Calgary (1974), lan doktor Ph.D. ing Universitas British Columbia (1982). Boddy wis nulis karya-karya tulis antropologis kang wis diterbitké antarané *Wombs and Alien Spirits: Women, Men and the Zar Cult in Northern Sudan* (1989) lan *Aman: The Story of a Somali Girl* (1994). Boddy kawentar amarga panemuné ing ètnigrafi interpretatif  ing bebrayan Sudan lor. Dhéwéké uga nliti pangalaman wadon muslim ing Somali nganggo cara sujarah urip (*life story*). Bukuné bab wong wadon Somali ing wis dipertal ing 14 basa.

## Rujukan
Mahjong

**Mahjong** iku sawijining dolanan kanggo wong papat sing diciptakaké sapisanan ing Tyongkok. Dolanan iki mbutuhaké kaprigelan, kapinteran, kalkulasi lan kabegjan.

## Olèhé nata bata Mahjong 
Sawijining rondhe dolanan Mahjong iku dimainaké sadhuwuring méja papag sing sisihé dhawané padha. Wong sing ngedum diarani juru main "wétan" lan liya-liyané diwèhi jeneng miturut mata angin. Menawa wétan menang, dhèwèké ngedum manèh kanggo rondhe sawisé, menawa kalah sing ngedum dadi kulon. Menawa kalah banjur lor sing ngedum lan sapanunggalané. Sawijining dolanan Mahjong bubar menawa kabèh juru main wis menang ping papat.

## Dolanan dhèwèkan
Udara

jmpl
**Udara** kuwi gegayutané karo lapisan atmosfer bumi sing ngandhut gas ing saubenging bumi.

## Deleng uga 
* Banyu
* Swara
* Atmosfer
* Udara (elemen)

## Réferènsi
## Pranala njaba
* http://jv.wikipedia.org
* wikipediya basa jawa
Dhéposito

**Dhéposito** ya iku produk perbankan kaya jasa tabungan sing ditawakaké marang masyarakat, lan danané dijamin déning pamarintah liwat Lembaga Penjamin Simpanan. Beda karo tabungan biasané Deposito nduwéni jangka wektu simpenan, biasané 3 sasi, 6 sasi utawa 12 sasi.

## Delengen uga 
* Tabungan
* Bank
* Giro

## Réferènsi
Laura Altman Smith Bohannan

**Laura Altman Smith Bohannan** utawa dikenal Laura Bohannan ya iku ahli antropologi wanita saka New York, Amérikah Sarékat, kalahiran 20 Juli 1922. Laura Bohannan olèh pendhidhikan sarjana (BA) ing Universitas Arizona taun 1943. Sabanjuré, dhèwèké lanjut pasca sarjana (MA) ing Universitas Arizona taun 1947 lan doktor D.Phil. ing Universitas Oxford taun 1951. Laura naté nglakoni panlitian lapangan ing Tiv, Nigéria (1949-1951) lan Wangan Kénya (1954-1956). Laura uga nulis karya-karya antropologis lan kang wis diterbitké iku antarané *‘A Tiv genealogical charter’, [Africa 22, 4] (1952), Return to Laughter (as Eleanor Smith Bowen)* (1955), lan *‘Shakespeare in the Bush*’, *Natural History*, August/September karo Bohannan, P.J. (1968) *Tiv Economy*, Evanston. Laura duwé peran kang penting ing bab panlitian struktur bebrayan kang ora duwé negara, metodhé antropologis, lan épistemologi. Panlitian lapangan ing Tiv, Nigeria karo lakiné Paul James Bohannan, ngasilaké panlitian étnografis kang penting.

## Rujukan
Téko

**Téko** inggih punika pirantos kanggé wadhah toya ngunjuk ingkang iwlaharipun dipundamel saking lempung, aluminium utawi plastik.

## Pirsani ugi 
* kendhi
* waja
* panci

## Réferènsi
## Pranala njawi
* http://jv.wikipedia.org
* wikipediya basa jawa
Oligocottus snyderi

***Oligocottus snyderi*** iku sawijining iwak saka kulawarga cottidae. Iwak iki urip ing pasisir kulon Amérika Lor, saka Sitka, Alaska nganti tekan Baja California, Mèksiko. Iwak iki kerep digandhèngaké karo alga ing banyu kembeng sawisé pasang ing antarané watu-watu karang ing pasisir. Iwak iki dawané sakiwa-tengené 9cm.
Zanzibar

**Zanzibar** yaiku kapuloaning pesisir sisih wétan Afrika, kang kalebu wilayah negara Tanzania.

## Deleng uga 
* artikel1
* artikel2
* artikel3

## Réferènsi
## Pranala njaba
* http://jv.wikipedia.org
* wikipediya basa jawa
Kendhil

**Kendhil** ( aksara jawa ꦏꦼꦤ꧀ꦝꦶꦭ꧀) ya iku pot cilik kang digawé saka lemah lan digunakaké kanggo nyimpen lan masak panganan. Panganan kang umumé dimasak nganggo kendhil ya iku nasi liwet, janganan anget utawa bisa kagunakaké kanggo nggodhok jamu. Ukuran kendhil beda-beda miturut mumpangaté. Sawetara kendhil kang cilik mung dienggo kanggo nyimpen panganan kaya ta iwak lan petis .

## Guna sakliyané  piranti masak 
Ngingu tawon migunakaké sarang kendhil dianggep bisa nggawé hawa ing tawon luwih adhem. Sakliyané iku, bahan kasebut ora nggawé sukeré asil madu. Kendhil uga bisa njaga supaya aman saka udan lan keluk.

## Crita ing masarakat 
Jaka Kendhil minangka judhul cerita rakyat Jawa Tengah kanthi lakon utama lan jeneng kang padha. Dijenengi Jaka Kendhil amarga priyanggané padha karo kendhil kang cendhak lan bunder.

## Piranti Warisan budaya  
Kendhil Dalung ya iku jeneng piranti warisan budaya kang disimpen ing Museum Benteng Vredeburg. Piranti iki gadhahé Ibu Mertopawiro ing Kecamatan Paliyan, Gunung Kidul. Ibu Mertopawiro masrahaké obyek kasebut menyang Museum Vredeburg minangka barang koléksi. Kendhil biyén digunakaké kanggo nggodhok endhog nganti telung endhog kanggo Panglima Jendral Sudirman .

## Cathethan
Lumpang

]]
**Lumpang** yaiku piranti kanggo nutu wiji-wijian utawa empon-empon. Kang digawe saka kayu lan watu.

## Deleng uga 
* alu
* cowék
* layah
* Lesung

## Réferènsi
## Pranala njaba
* http://jv.wikipedia.org
* wikipediya basa jawa
Cérèt

**Cérèt** inggih punika wadhah nganggé cucuk ingkang dipundamel saking aluminium utawi tembaga kanggé nggodhog toya wedang.

## Pirsani ugi 
* kendhi
* waja
* panci
* téko

## Réferènsi
## Pranala njawi
* http://jv.wikipedia.org
* wikipediya basa jawa
Nanah

**Nanah** ya iku cairan werna kuning semu putih utawa kuning semu ijo kang disebabaké bakteri. Nanah bisa disebabaké saka lecet, kukul utawa wudun. Umumé, nanah kuwi ngandhut sel getih puih lan bakteri sing mati amarga radang.

## Delengen uga 
* Getih
* Wudun
* Korèng

## Réferènsi
## Pranala njaba
* http://jv.wikipedia.org
* wikipediya basa jawa
Gatot Nurmantyo

**Jenderal TNI Gatot Nurmantyo** () yaiku Panglima Tentara Nasional Indonesia sing wiwit njabat 8 Juli 2015. Sadurungé Gatot njabat Kepala Staf TNI Angkatan Darat ka-30 wiwit tanggal 25 Juli 2014 sawisé ditunjuk déning Presiden SBY kanggo ngganténi Jenderal TNI Budiman. Piyambaké uga tau njabat dadi Pangkostrad ngganténi Letjen TNI Muhammad Munir. Ing Juni 2015, piyambaké diajokaké déning Presiden Jokowi kanggo calon Panglima TNI, ngganténi Jenderal Moeldoko sing arep purna..

## Deleng uga 
* Tentara Nasional Indonesia
* Kostrad
* Angkatan Darat

## Réferènsi
## Pranala njaba
* http://jv.wikipedia.org
* wikipediya basa jawa
Paul James Bohannan

**Paul James Bohannan** ya iku ahli antropologi saka Nebraska, Amérikah Sarékat, kalahiran 5 Maret 1920. P.J. Bohannan iki minangka jaleré Laura Altman S. Bohannan. James Bohannan kuliah sarjana (BA) ing Universitas Arizona taun 1943, sarjana sosial (B.Sc.) ing Universitas Oxford, lan D.Phil. ing universitas kang padha taun 1951. James wis nulis pirang-pirang karya-karya antropologis kayadéné *Justice and Judgement among the Tiv* (1968), *Markets in Africa (a symposium edited with George Dalton)* karo Laura Altman Smith Bohannan (1965), lan *How Culture Works* (1995). Pisumbangan utama saka James Bohannan ya iku kajian antropologi ékonomi ing bebrayan Tiv ing Nigeria nganggo cara pandang ékonomi substantivis-formalis. Dhéwéké nganggo réfléksi saka Karl Polanyi. Uga dhèwèké nliti prakara pegatan ing kaum kelas tengah ing Amérikah Sarékat lan nggali konsèp dhasar sosial kulawarga ing budhaya Amérika.

## Rujukan
Kurup Asapon

**Kurup Asapon** (Alip Selasa Pon) ya iku kurup kang diwiwiti tanggal 1 Sura dina Selasa Pon taun Alip 1867, Wuku Langkir, Windu Adi utawa tanggal 24 Maret 1936 nganti dina Ahad Legi tanggal 29 Besar taun 1986 Jimakir, Wuku Kulawu, Windu Sangara utawa tanggal 25 Agustus 2052 Masèhi. Petungan dina kurup iki kang saiki lumaku.

Kurup sadurungè Asapon ya iku kurup Abogé.

Wiwitan dina saben sasi ing sajeroné kurup Asapon ya iku :

Penanggalan jawa kang nggunakaké rumus ing ndhuwur iku ana kalane gèsèh karo penanggalan Hijriyah sanajan padha-padha dhedhasar lakuné rembulan. Gèsèhing dina iki bisa dadi pitakonan tumrap wong kang kurang mangerti penanggalan, kaya ta nalika pèngetan 1 Sura 1944 Bé (2010 M) kang ora bareng karo 1 Muharram 1432 H. Kedadéan iku malah banjur digayutaké karo prakara liya kaya ta masalah pulitik ing sajeroning Kraton Kasunanan.jmpl|Kalèndher abadi kurup asapon dening Johan Hudaya lan Witono
Kanggo amrih gampang nentokaké dina lan pasaran ing kurup Asapon, Johan Hudaya lan bapaké, Witono ngengréka piranti kang diarani kalèndher abadhi kurup Asapon rupa cakra kang bisa diputer. Kanggo nentokaké dina lan pasaran, larahané mangkéné :
# puter cakra werna ireng menyang sasi kang dipingini;
# puter cakra werna ijo lan dipaské jeneng tauné marang jeneng taun kang trep ing sisih ngisor
# cocogkaké cakra tanggal marang cakra dina lan pasaran kang pener.
Umpamané conto ing gambar, ing sasi Bakdamulud taun Dal, tanggal sijiné pinuju dina Rebo Wagé.
## Rujukan
Knecht Ruprecht

**Knecht Ruprecht** (Jerman lan Walanda sing tegesé *Ruprecht si réwang*) iku sajroning folklore utawa padatan budaya Éropah lor-kulon réwangé Sinterklas. Knecht Ruprecht kerepé namung ana ing nagara-nagara abasa Jerman, tilasané tlatahé Kakaisaran Suci Romawi. Minangka asistèn utawa réwangé Sinterklas, Knecht Ruprecht iku fungsiné medèn-medèni bocah cilik sing nakal lan ora nurut bakal diculik dan digawa lunga.

Knecht Ruprecht iku wujudé kerepé wong sing ireng lan brèwokan. Kadhangkala rupané mèmper wedhus lan duwé sungu. Ing Walanda lan Bèlgi Knecht Ruprecht iku dadi Piet Ireng (*Zwarte Piet*).

## Réferènsi
Guillermo Bonfil Batalla

**Guillermo Bonfil Batalla** ya iku ahli antropologi saka Meksiko City, Mèksiko, kalahiran taun 1935, séda taun 1991 ing kutha kang padha. Awit pendhidhikan pasca sarjana (MA), Guillermo Batalla wis olèh èlmu antropologi saka National School of Anthropology and History (ENAH) ing National University of Mexico (UNAM) taun 1960. Sabanjuré olèh kuliah doktor (Ph.D) taun 1970 ing pawiyatan luhur kang padha. Guillermo Batalla naté nglakoni panlitian antropologis ing Sudzal, Yucatan (1960), Cholula Pubela (1965), lan ing Chalco, Mèksiko (1967). Dhèwèké wis nulis karya-karya antropologis lan wis diterbitké antarané *Diagnostico sobre el hambre en Sudzal, Yucatan* (1961), *Cholula. La ciudad sagrada en la era industrial* (1973), lan *Mexico profundo. Una civilizacion negada* (1987). Bareng karo ahli antropolog Amérika Latin liyané, dhèwèké wis ngembanké pandhangan kritik panlitian ing bebrayan Maya Yukatan. Uga dhèwèké ngembangké kerangka tèoritis ing budaya formatif (*cultural formative*) paribawa budaya Éropah ing Mèksiko.

## Rujukan
Vanadiyum

**Vanadium** kuwi sawijining unsur kimia ing tabel periodik sing nduwéni lambang **V** lan nomor atom 23. Salah sijining senyawa sing ngandhut vanadium yaiku vanadium pentaoksida (V2O5). Vanadium uga kalebu Logam mulia sing atos, lan ditemokaké ana ing panggonan tinentu.

## Referensi
Wawancara telung langkah

**Wawancara telung langkah** (Inggris *three steps interview*) iku sawijining métode pawiyatan sing ditrapaké kanggo ngrangsang komunikasi lan *kerja sama* antar siswa. Métode iki bagéan saka ngèlmu sosial.

Para siswa iku dipérang dadi telung grup: A, B, lan C.
* Ing langkah kapisan siswa A ngwawancarani siswa B, kamangka siswa C sing nyathet wangsulané wawancara.
* Ing langkah kapisan siswa B ngwawancarani siswa C, kamangka siswa A sing nyathet wangsulané wawancara.
* Ing langkah kapisan siswa C ngwawancarani siswa A, kamangka siswa B sing nyathet wangsulané wawancara.
Grand Theft Auto V

**Grand Theft Auto V** utawa kerep dicekak **GTA V** iku sawijining dolanan komputer kalebu *genre* aksi-panglelanan sing digawé déning Rockstar North lan kapisan dibabar ing taun 2013 déning Rockstar Games. Kanggo format Playstation 3 lan X Box 360, dolanan komputer iki dirilis ing sasi Sèptèmber 2013, kanggo Playstation 4 lan XBox One ing Novèmber 2014, lan kanggo Microsoft Windows ing sasi April 2015. Dolanan iki sing kapisan dirilis sajeroné sérial Grand Theft Auto wiwit Grand Theft Auto IV sing dibabar ing taun 2008.

Dolanan komputer critané perkara telung durjana lan ayahané golèk dhuwit utawa tumindak kadurjanan kamangka digencèt déning para pagawé pamaréntah sing korupsi. Désain dolanan komputer sing tinarbuka iki marahi para juru main bisa bébas anglelana ing tlatah padésan San Andreas lan ing kutha fiktif Los Santos. Los Santos iku adhedhasar kutha Los Angeles.

Béa nggawé lan marketing dolanan komputer iki antara €200 lan €265 yuta. Nalika dirilis, dolanan iki sing larang dhéwé sing tau digawé. Ing dina kapisan, omzèt dolanan iki wis US$800 yuta lan sawisé telung dina GTA V bisa ngasilaké US$ 1 milyar, angka rékor.

## Réferènsi
James Boon

**James Boon** ya iku ahli antropologi saka Florida, Amérikah Sarékat, kalahiran taun 1946. Boon olèh pendhidhikan ing bidang antropologi ing Princeton University (BA) taun 1968 lan doktor (Ph.D) saka Universitas Chicago taun 1973. Boon naté nglakoni panlitian antropologis ing Jawa lan Bali (1971, 1982, 1992), Singapura, Walanda, Switserlan, Ostrali, Hong Kong, lan Yunani. Boon uga wis nulis karya-karya antropologis kayadéné *From Symbolism to Structuralism: Lévi-Strauss in a Literary Tradition* (1972), *Other Tribes, Other Scribes: Symbolic Anthropology in the Comparative Study of Cultures, Histories, Religions, and Texts* (1982), *Affinities and Extremes: Crisscrossing the Bittersweet Ethnology of East Indies History, Hindu-Balinese Culture, and Indo-European Allure* (1990). James Boon dadi sawiji antropolog kang wis nliti kajian Indonésia, kolonial Ero-Amérika, lan sujarah inteléktual. Clifford Geertz uga naté ndampingi Boon nalika panlitian doktoré ing Bali. Boon uga duwé jasa ngembangké téori Lévi-Strauss.

## Rujukan
Kurup Abogé

**Kurup Abogé** (Alip Rebo Wagé) ya iku kurup kang diwiwiti dina Rebo Wagé tanggal 1 Sura Taun Alip 1747 windu Kuntara, wuku Kulawu (20 Oktober 1819 M) lan rampung ing dina Senèn Pahing tanggal 29 Besar Taun Jimakir 1866 windu Sancaya, utawa tanggal 23 Maret 1936 Masèhi.

Wiwitan dina saben sasi ing sajerone kurup aboge ya iku :

Sanajan kurup abogé wis rampung nalika taun jawa 1867/1936 M, nanging sawatara masyarakat Islam kang banjur diarani Islam Abogé ing tlatah Prabalingga,  Banyumas, Purbalingga, Cilacap, Jombang lan Wanasaba isih migunakaké pétungan kang dhedhasar abogé iki kanggo nentokaké tibané dina wiwitan saben sasi, kalebu wiwitan sasi Pasa (Ramelan) lan Sawal kanggo ngibadah pasa lan Salat Id. Amarga pétungan miturut kurup Asapon kang saiki lumaku luwih maju sedina tinimbang pétugan kurup Abogé, dadiné masyarakat Islam Abogé anggoné miwiti pasa lan salat Riyaya mesthi luwih kèri sedina saka kang racaké ditetepaké Kementerian Agama.

Masyarakat Dukuh Gandhusari Désa Cibangkong, Banyumas kang isih migunakaké pétungan abogé iki migunakaké singir lelagon kanggo ngéling-éling penanggalan abgogé ya iku  :

:*Huwal habii bulladzi turja safangatuhu*

:*Likulli haulimminal ahwa lilmuktahimi*

:*Maula ya sholli wa salim da i man abada*

:*Ngalal habibika khoiri kholqi kullihimi*

*
:Abogé tahun Alip tanggalé Rebo Wagé*

:*Héngadpon tahun Hé tanggalé Ahad Pon*

:*Jangapon tahun Jim tanggalé Jemuah Pon*

:*Jésaing tahun Jé tanggalé Slasa Pahing*

*
:Daltugi tahun Dal tanggalé Setu Legi*

:*Bémisgi tahun Bé tanggalé Kemis Legi*

:*Wanenwon tahun Wawu tanggalé Senèn Kliwon*

:*Jumagéha tahun Jim akhir tanggalé Jemuah Wagé*

 
Singir iku mau kanggo nentokaké dinané tanggal 1 Sura saben taun sajeroné sewindu, déné kanggo nentokaké dinané tanggal 1 saben sasiné, diétung saka dinané tanggal 1 Sura banjur dina lan pasarané kaimbuhi :
  
:*Ramjiji, parluji, nguwalpadma, ngukirnema

:*Diwaltupat, dikiropat, jablulu, banemlu*

:*sanemro, waljiro, dahroji, jahpatji*

:*Ikulah étungané tanggal sasi ingkang pasti*

Cara ngétungé umpama kanggo nentokaké tanggal 1 Pasa 1438 H (2017 M) taun Jé ya iku *Jésaing* (1 Sura taun Dal dinané Selasa Pahing) lan *Sanemro'' (Pasa enen loro, dinané mundur enem saka Selasa tiba Ngahad lan pasarané mundur loro saka Pahing tiba Pon. Déné tibané tanggal siji Sawal nganggo rumus waljiro, ya iku dinané tetep Selasa (siji) lan pasarané mundur loro saka Pahing dadi Pon. Dadi, ing taun Jé, wiwitan pasa Ngahad Pon lan Riyaya dina Selasa Pon.

Anané masyarakat kang durung ngowahi pétungan kurup saka abogé menyang asapon nuduhaké lunturé prebawa kraton minangka otoritas kabudayan kang mengku kuwasa netepaké penanggalan kanggo wargané.

## Rujukan
Johnny Hallyday

**Jean-Philippe Léo Smet** (15 Juni 1943 – 6 Désèmber 2017), utawa luwih ditepungi mawa jeneng artisé **Johnny Hallyday** (Prancis: [dʒɔ.ni a.li.dɛ(j)]), iku sawijining penyanyi *rock and roll* lan pop Prancis saha aktor. Sadhawané karièré sing lawasé 57 taun, Hallyday tau mungkasi 181 tur, olèh 18 album platinum, lan rekamané bisa payu luwih saka 110 yuta wiji ing saindhenging donya. Déné awaké iku salah sawijiné seniman sing paling suksès sajroning sajarah.
Tove Lo

[jmpl|Tove Lo lagi mentas ing [Gröna Lund ing Stockholm, Juli 2014]]
**Ebba Tove Elsa Nilsson** (lair 29 Oktober 1987), lan ndarbèni jeneng artis **Tove Lo** (pocapan Swéden: [²tuːvɛ ˈluː]), iku sawijining penyanyi lan panulis lagu Swéden.

Dhèwèké lair lan gedhé ing distrik Djursholm ing Danderyd sing sugih, saloring Stockholm, lan dhèwèké iku alumna sekolah musik kawentar Rytmus Musikergymnasiet. Dhèwèké dadi anggota band rock Swèden "Tremblebee" ing taun 2006.

Sawisé Tremblebee bubar, dhèwèké nyoba karir dadi panulis lagu lan bisa olèh kontrak babaran lagu rekaman karo Warner/Chappell Music ing taun 2011.

Dhèwèké nyambut gawé karo produser Alexander Kronlund, Max Martin, lan Xenomania, banjur dadi panulis lagu sing suksès lan indie, bisa mbabar komposisiné dhéwé. Ing taun 2014, dhèwèké nèken kontrak karo golongan juru tulis lagu Max Martin ya iku Wolf Cousins lan diwèhi kontrak rekaman. Dhèwèké banjur nèken kontrak karo label Amérikah Sarékat Island lan Polydor Records ing Britania Agung.

Lo banjur dadi misuwur déné album perdanané, *Queen of the Clouds*, sing lumebu undhak-undhakan lagu ing nomor 14 ing U.S. Billboard 200 ing sasi Oktober 2014. Album iki ngasilaké singel "Habits (Stay High)" sing dadi *sleeper hit*, sing banjur nglunjak menyang nomor 3 ing U.S. Billboard Hot 100.

Albumé sing kapindho, *Lady Wood*, dirilis tanggal 28 Oktober 2016, sing lumebu undhak-undhakan ing nomor 11 ing U.S. Billboard 200. Album iki dipromosèkaké déning singel "Cool Girl". Albumé sing katelu, * Blue Lips* dirilis tanggal 17 Novèmber 2017.

Saliyané karya soloné, Tove Lo uga mèlu ngréwangi nulis lagu kanggo penyanyi liyané, kaya ta "Homemade Dynamite" sing dinyanyèkaké Lorde lan "Love Me like You Do" sing dinyanyèkaké Ellie Goulding. Lagu iki ngasilaké nominasi Grammy Award nalika acara Grammy Awards ping 58. Tove Lo uga tau kolaborasi karo Coldplay, Flume, Alesso, Nick Jonas, Adam Lambert, Years & Years, Seven Lions, Broods, Lucas Nord, Urban Cone, lan Wiz Khalifa.

Tove Lo iku déning kalawarti Rolling Stone dianggep minangka "èkspor musik pop Swèden sing singup dhéwé", dhèwèké iku ditepungi déné gayané sing kasar lan kena pangaribawa *grunge* ing musik pop. Laguné sing isiné jujur, komplèks, lan otobiografis marai awaké diarani minangka "rara paling nalangsa in Swèden" déning sawatara sumber média.

## Babad slira 
Ebba Tove Elsa Nilsson iku lair ing tanggal 29 Oktober 1987 ing Stockholm, Swèden.  Ibuné iku psikolog lan bapané iku pangusaha. Dhèwèké duwé kangmas siji. Jeneng artisé Tove Lo iku peparab sing diwènèhi mbahé, Lo iku tegesé lingkes.

## Réferènsi 
## Pranala njaba 
* Situs wèb resmi
Wilangan Keith

Ing ngèlmu étung, **Wilangan Keith** utawa **Wilangan Répfigit** (cekaké ***rep**etitive **Fi**bonacci-like di**git***) iku wilangan ing urutané kaya ngisor iki:
: 14, 19, 28, 47, 61, 75, 197, 742, 1104, 1537, 2208, 2580, 3684, 4788, 7385, 7647, 7909, 31331, 34285, 34348, 55604, 62662, 86935, 93993, 120284, 129106, 147640, 156146, 174680, 183186, 298320, 355419, 694280, 925993, ... 
Wilangan Keith kawanuhaké déning Mike Keith ing taun 1987. Iki tantangan ngétung kang angèl digolèki, mung ana 100 sing ketemu.

## Tepangan 
Kanggo nemtokaké wilangan sing nduwé *n* digit saka wilangan *N* kuwi kalebu wilangan Keith apa ora, kanthi cara nggawé urutan kaya Fibonacci sing diwiwiti jumlah *n* digit saka wilangan *N*, diwiwiti saka angka saka *N* sing paling kiwa. Banjur neruské urutané itungan kanthi nambahaké n wilangan sadurungé, ulangi cara iku kanggo wilangan sabanjuré. Dadi *N* iku wilangan Keith kang bisa nggawé urut-urutané wilangan kanthi nambahaké saben komponen ing wilangan iku.

Contoné, anggep wilangan 3 angka *N* = 197. Urutané dadi kaya iki:
: **1**, **9**, **7**, 17, 33, 57, 107, 197, 361, ...
Amarga 197 iku gunggung saka panambahan 1+9+7 = 17, lan angka iku katon urutan, 197 dadi wilangan Keith.

## Dhéfinisi 
Wilangan Keith iku wilangan positif *N* sing katon ing urutan sing adhêdhasar angka-angkané dhéwé. Diwènèhi wilangan *n*-angka
: 
urutan  iku kawangun karo wilangan-wilangan kang wiwitan  lan karo wilangan umum sing asalé saka jumlah saka *n* wilangan sadurungé. Yèn wilangan *N* katon ing urutan , banjur *N* wis dadi wilangan Keith. Wilangan saangka mêsthi dadi wilangan Keith, lan biasané ditinggal.

## Nggolèk wilangan Keith 
Tênan apa ora yèn ana akèh wilangan Keith isih dadi spékulasi. Wilangan Keith iku langka lan angèl digolèki. Bisané ditêmokaké kanthi cara nggolèk siji-siji (*exhaustive search*), lan durung ana cara ngétung sing luwih mujarab.
Miturut Keith, ana rata-rata  wilangan Keith sing samêsthiné ana ing antara pêrpangkatan saka 10. Asil sing wis ana kayané njurung iki.

## Conto 
14, 19, 28, 47, 61, 75, 197, 742, 1104, 1537, 2208, 2580, 3684, 4788, 7385, 7647, 7909, 31331, 34285, 34348, 55604, 62662, 86935, 93993, 120284, 129106, 147640, 156146, 174680, 183186, 298320, 355419, 694280, 925993, 1084051, 7913837, 11436171, 33445755, 44121607, 129572008, 251133297.

## Dhasaran liyané 
Wilangan Keith ing dhasaran 12 iku
: 11, 15, 1Ɛ, 22, 2ᘔ, 31, 33, 44, 49, 55, 62, 66, 77, 88, 93, 99, ᘔᘔ, ƐƐ, 125, 215, 24ᘔ, 405, 42ᘔ, 654, 80ᘔ, 8ᘔ3, ᘔ59, 1022, 1662, 2044, 3066, 4088, 4ᘔ1ᘔ, 4ᘔƐ1, 50ᘔᘔ, 8538, Ɛ18Ɛ, 17256, 18671, 24ᘔ78, 4718Ɛ, 517Ɛᘔ, 157617, 1ᘔ265ᘔ, 5ᘔ4074, 5ᘔƐ140, 6Ɛ1449, 6Ɛ8515, ...

## Klompok Keith 
Klompok Keith iku kumpulan wilangan Keith sing isiné wilangan sing tikêl pirané saka liyané. Contoné,
(14, 28), (1104, 2208), lan (31331, 62662, 93993). Iki bisa waé mung têlung conto saka klompok Keith.

## Rujukan
Art Deco

**Art Deco** utawa kadhangkala dicekak dadi **Deco** iku sawijining gagrag utawa gaya seni visual, arsitèktur, lan désain sing pisanan muncul ing Prancis sawisé pungkasané Perang Donya I. Art Deco iku mangaribawani désain gedhong, mèbel, paésan, klambi, montor, bioskop, sepur, kapal laut, lan kabèh barang-barang padinan kaya ta radio lan sedhotan bledug. Jenengé iki sajatiné cekakan saka basa Prancis *Arts Décoratifs*, saka *Exposition Internationale des Arts Décoratifs et Industriels Modernes* ("Pamèran Internasional Seni Dékoratif Modèren lan Industri") sing dianakaké ing Paris taun 1925. Gagrag iki ngamoraké gaya modèrnis karo tangan kriya sing alus serta bahan sing unggul. Ing pucuking popularitasé, Art Deco iku ngwakili barang méwah, glamor,kakimplahan, lan kapracayan marang kamajon sosial lan tèknologi.

Art Deco iku sajatiné paniron utawa *pastiche* saka akèh gagrag sing dadi siji, kadhangkala gagragé malah tabrakan utawa kosokbaliné. Apa sing nggawé manunggal iku namung kapénginan dadi modèren. Saka awalé, Art Deco dipangaribawani déning wujud-wujud géométris Kubisme; werna padhang Fauvisme lan Ballets Russes; gagrag pakriyan marang mèbel saka jamané Louis Philippe lan Louis XVI sing wis dianyari; gagrag èksotis Tiongkok, Jepang, Hindustan, Parsi, Mesir Kuna lan Seni Maya.
Art Deco iku nrapaké bahan material sing langka lan larang, kaya ta gadhing lan kayu éboni, saha tangan pakriyan sing utama. Gedhong Chrysler lan pancakar langit liyané ing New York iku dibangun ing dasawarsa 1920-an lan 1930-an, lan bisa kaanggep minangka monumèn gagrag Art Deco.
Florin Court

**Florin Court** iku sawijining gedhong apartemèn omah gagrag Art Deco ing sisih wétan Charterhouse Square ing Smithfield, London. Gedhong apartemèn iki rampung dibangun ing taun 1936.

Gedhong iki dienggo minangka Whitehaven Mansions, omah fiktifé Hercule Poirot, paraga Agatha Christie, ing sérial télévisi ''Agatha Christie's Poirot* (1989–2013). Saliyané syuting sajabaning gedhong, sawatara gambar sajroning omah uga dilakoni salawasé 24 taun acara tv iki.

## Sajarah 
Gedhong iki dibangun ing taun 1936 déning Guy Morgan lan para mitrané sing nyambut gawé kanggo Edwin Lutyens nganti taun 1927. Florin darbèni ciri khas témbok ngarep utawa *façade* sing magrong-magrong mawa swiwi loro sing menjoto maju, taman ing atep, legokan ing lanté kasanga, lan blumbang nglangi ing lanté dhasar. Gedhong iki bokmanawa apartemèn omah sing awal dhéwé ing distrik Clerkenwell lan sakiwa-tengené, presis saloré City of London. Témboké dibangun mawa bata awerna krèm, sing digawé kusus déning Williamson Cliff Ltd (dunungé ing Stamford, Lincolnshire), lan didokok ing rangka waja.

Ing taun 1989 gedhong iki dadi lokasi syuting minangka omah fiktifé Hercule Poirot ing acara tv *Agatha Christie's Poirot*, lan ditepungi minangka *Whitehaven Mansions''.

Ing dina Setu 20 Juli 2013, sawijining flat ing lanté kapisan kobong lan gedhong saisiné kudu diungsèkaké.

## Tata pangetrapan 
Gedhong iki kasusun saka sangang lanté lan totalé ndarbèni 120 flat. Ing lanté dhasar a blumbang nglangi, spa, sauna, gym olahraga, kamar umum mawa kapustakan cilik, aréa wifi, kamar kumbahan klambli, lan garasi. Kabèh kamar ing lanté dhasar iku kanggo umum lan bébas aksès kanggo para padunung. Ing gedhong iki ana rong lif.

## Gladri 

File:Florin Court courved facade.jpg|Façade utawa témbok ngarep mawa legokan
File:Florin Court swimming pool.jpg|Blumbang nglangi
File:Florin Court - Garden roof terrace.jpg|Téras taman atep
File:Florin Court from Charterhouse Square garden.jpg|Florin Court saka taman Charterhouse Square
File:Florin Court from Charterhouse Street.jpg|Florin Court saka Charterhouse Street
File:Florin Court roof terrace.jpg|Téras atep Florin Court
File:Florin Court Leisure Centre.jpg|Punjer kamar aktivitas
File:Fire at Florin Court.jpg|Kobongan ing Florin Court (2013)
File:Fire damage at Florin Court.jpg|Karusakan kobongan ing Florin Court (2013)
File:Swimming pool after refurbishment.jpg|Blumbang nglangi sawisé rénovasi
File:Floor plan at Florin Court.jpg|Dénah Florin Court
File:Florin Court back side.jpg|Florin Court saka buri
File:Back side, Florin Court.jpg|Sisih buri - Florin Court
File:Charterhouse Square.jpg|Charterhouse Square saka Florin Court

## Réferènsi 
## Pranala njaba
Kangguru

jmpl
**Kangguru** ya iku sato kéwan asli benua australia.

## Delengen uga 
* Boomerang
* Aborigin
* Australia
* Koala
* Kiwi
* Kiwi (manuk)

## Réferènsi
## Pranala njaba
* http://jv.wikipedia.org
* wikipediya basa jawa
Suranenggala, Cirebon

**Suranenggala** iku kacamatan ing Kabupatèn Cirebon.

## Désa 
* Sambeng
* Sirnabaya
* Muara
* Purwawinangun
* Keraton
* Surakarta
* Karangreja
* Suranenggala Kidul
* Suranenggala Kulon
* Suranenggala Lor
* Suranenggala

## Réferènsi
Jamblang, Cirebon

**Jamblang** iku kacamatan ing Kabupatèn Cirebon.

## Désa 
* Jamblang
* Sitiwinangun
* Wangunharja
* Bojong Wétan
* Bojong Lor
* Orimalang
* Bakung Kidul
* Bakung Lor

## Réferènsi
John Borneman

**John Borneman** ya iku ahli Antropologi saka Wisconsin, Amérikah Sarékat, kalairan taun 1952.  Pandhidhikan sarjanané (BA) iku saka University Wisconsin-Madison taun 1973, pasca sarjana (MA) saka Universitas Washington (1983) lan Universitas Harvard (1985), lan uga doktor (Ph.D) saka Universitas Harvard taun 1989.  Borneman naté nglakoni panlitian lapangan antropologi ing Berlin, Jerman (1984-2000), Praha, Warsawa, Budapest, Moscow City (1994), lan Beirut Libanon (1999). Borneman wis nulis werna-werna karya tulis, antarané ya iku *Belonging in the Two Berlins: Kin, State, Nation* (1992) lan *Settling Accounts: Violence, Justice, and Accountability in Postsocialist Europe* (1997). Ing kalangan antropolog ing Berlin, Borneman kondhang minangka ètnografer, kanca panlitian (*research fellow*), lan profésor utawa guru gedhé antropologi. Pisumbangané iku panlitiané ing bab transformasi nagara Jerman.

## Rujukan
Robert Borofsky

**Robert Borofsky** ya iku ahli antropologi saka Boston, Massachusetts, Amérikah Sarékat. Borofsky olèh pendhidhikan sarjanané (BA) saka Union College Schenectady, New York, taun 1966 lan dhoktor (Ph.D) ing Unversitas Hawaii, Manoa taun 1982. Dhéwéké naté mèlu kerja panlitian ing Trinidad (1967) lan Pukapuka Kepuloan Cook (1977-1981). Borofsky uga nliti bab antropologi publik awit taun 1989 nganti saiki. Dhèwèké wis nulis karya-karya antropologis kayadéné *Making History: Pukapukan and Anthropologcal Constructions of Knowledge* (1987) lan *Assessing Cultural Anthropology* (1994).

## Rujukan
Greged, Cirebon

**Greged** iku kacamatan ing Kabupatèn Cirebon.

## Désa 
* Gumulung Lebak
* Lebakmekar
* Gumulung Tonggoh
* Kamarang
* Greged
* Kamarang Lebak
* Durajaya
* Jatipancur
* Sindang Kempèng
* Nanggéla

## Réferènsi
Edwin Lutyens

**Sir Edwin Landseer Lutyens**,  **OM, KCIE, RA, FRIBA** (; ; 29 Maret 1869 – 1 Januari 1944) iku sawijning arsitèk Inggris sing ditepungi déné panemuné ngadaptasi gagrag tradhisional arsitèktur miturut tuntutan jamané. Dhèwèké tau ngrancang akèh omah tradhisional Inggris, monumèn perang lan gedhong umum. Sajarawan arsitèktur Gavin Stamp ngarani awaké minangka *surely the greatest British architect of the twentieth (or of any other) century* ("wis temtu arsitèk Britania sing gedhé dhéwé ing abad ping 20 utawa abad liyané").

Lutyens uga ndarbèni peran gedhé ing désain lan mbangun kutha New Delhi, sing bakal dadi ibu nagara India ing tembé.

## Réferènsi
Philippe Bourgois

**Philippe Bourgois** ya iku ahli antropologi saka New York, Amérikah Sarékat, kalairan 8 Dhésémber 1956. Bourgois naté kuliah sarjana (BA) ing Universitas Harvard taun 1978. Sabanjuré pasca sarjana (MA) ing Universitas Stanford taun 1980 lan doktor (Ph.D) ing pawiyatan luhur kang padha taun 1985. Bourgois uga karenan ing bab antropologi kedhokteran. Dhéwéké uga ana pisumbangé ing proyék ètnografi antara Pasarékatan Bangsa-Bangsa lan wong Auschwitz.

## Rujukan
Jeremy Fergus Boissevain

**Jeremy Fergus Boissevain** ya iku ahli antropologi saka London, kalahiran taun 1928. Pendhidhikan sarjanané (BA) olèh saka Haverford Colleg, Pennsylvania, Amérikah Sarékat taun 1952. Sabanjuré, doktor (Ph.D.) London Scholl of Economics taun 1952. Panlitian lapangan antropologis Fergus naté ing Fezzan Libya (1959), Malta (1960, 1973, 1993), Sisilia (1962), Montreal (1962), lan Amsterdam (1983). Jeremy Bossevain wis nulis karya-karya antropologis kayadéné *Saints and Fireworks: Religion and Politics in Rural Malta* (1965)*, Friends of Friends. Networks, Manipulators and Coalitions* (1974), lan *Revitalizing European Rituals* (1992). Dhèwèké dadi ahli antropologi sosial budaya amarga mèlu program CARE Aid ing Filipina, Jepang, Indi, Malta, lan Sisilia. Jeremy Boissevain karenan ing bab tingkat lokal pulitik. Liyané, dhèwèké uga akèh pisumbangané ing ètnografi Mediterania, khususé ing Malta. Karyané saka wewengkon iku *Hal-Farrug. A Village in Malta* (1969) dadi salah siji karyané kang duwé pengaruh.

## Rujukan
Erika Bourguignon

**Erika Bourguignon** ya iku ahli antropologi wanita saka Wina, Osterich kalairan 18 Fèbruari 1924. Erika naté kuliah sarjana (BA) ing Queens College, City University of New York, taun 1945. Sabanjuré kuliah doktor (Ph.D) ing Northwestern University taun 1951. Minangka lulusan antropologi, Erika naté nglakoni panlitian lapangan ing Reservasi Indian Lac de Flambeu, Wisconsin (1946), Haiti (1947), Switserlan (1938), lan Amérikah Sarékat (1939). Erika wis nulis karya-karya antropologis kayadéné *Religion, Altered States of Consciousness, and Social Change* (1973), *Possession* (1976), lan *Psychological Anthropology* (1979). Pisumbangan mligi Erika ing bidang antropologi ya iku ing antropologi psikologi, khususé bab kesurupan, posési jiwa (*spirit possession*), lan owahan sosial. Erika uga karenan ing rèlativisme budaya.

## Rujukan
Jonathan A. Boyarin

**Jonathan A. Boyarin**  ya iku ahli antropologi saka New Jersey, Amérikah Sarékat, kalairan 1956. Boyarin kuliah sarjana (BA) ing Reed College, Oregon (1977), pasca sarjana (MA) ing New School for Social Research, taun 1980, lan dhoktor (Ph.D) ing New School for Social Research, New York, taun 1984. Ing kampus Reed, Boyarin naté njupuk program basa, sastra, lan budhaya Yahudi. Dhéwéké sinau ing School of Criticism and Theory ing Dartmouth College, taun 1984. Boyarin wis nulis karya-karya antropologis, antarané kang wis diterbitké ya iku *Storm from Paradise: The Politics of Jewish Memory* (1992), *Remapping Memory: The Politics of TimespaceI* (1994), *Palestine and Jewish History: Criticism at the Borders of Ethnography* (1995), lan *Thinking in Jewish* (1996). Boyarin fokus ing bab sosial budaya bebrayan Yahudi, amarga iku dhèwèké dhuwé pisumbangan akéh ing bab kuwi.

## Rujukan
Dangu

**Dangu**  ya iku salah siji jeneng dina ing pétungan dina *sangawara*. Sangawara iki dinggo sajeroning prabot Wuku Padangon, ya iku prabot Wuku sing dumadi saka sangang rupa kanggo meruhi watek manungsa lan kaperluan liyané.. 
Dangu tegesé watu, wateké meneng, cublúk, abot, atos.

## Rujukan
René Lalique

**René Jules Lalique** (6 April 1860, Ay, Marne – 1 Mèi 1945, Paris) iku kriya kawentar Prancis. Dhèwèké iku désainer seni mawa kaca minangka médiumé, botol minyak wangi, vas, paésan, lampu kristal, jam, lan ornamèn kap mobil.

## Babad slira 
Urip awalé Lalique iku ditandhani déning olèhé sinau métode désain lan kriya sing bakal ditrapaké salawasé uripé ing tembé. Nalika umuré rong taun, kulawargané ngalih menyang siji kutha satelit Paris, nanging panggah mudhik menyang Ay ing prèi mangsa panas. Lelungan iki mangaribawani gagragé Lalique ing tembé marang karya kacané sing alamiyah. Mawa tilaré bapané rong taun sawisé, René banjur nyambut gawé magang karo siji pandhé mas sing jenengé Louis Aucoc ing Paris. René Lalique banjur tilar donya tanggal 1 Mèi 1945 ing Paris lan dikubur ing Pasaréan Père Lachaise ing Paris. Putuné wadon, Marie Claude-Lalique (kalairan 1936), iku uga siji kriya kaca. Dhèwèké tilar donya ing Fort Myers, Florida, 14 April 2003. 
File:Vase - René Lalique.JPG|Vas kaca, Museu Calouste Gulbenkian
File:René lalique, pendente con fiore di cardo, vetro, oro, smalti, pietra lunare. zaffiri e diamanti, 1898-1900 ca. 02.jpg|Bandhul, Museu Calouste Gulbenkian
File:Necklace MET DT1423.jpg|Kalung sing didésain kanggo bojo kapindhoné Lalique, Alice Ledru, sakiwa-tengené taun 1897–99, Metropolitan Museum of Art, New York

## Réferènsi
Faizon Love

[thumb|Love, [2005]]
**Langston Faizon Santisima** ()) ya iku pelawak, aktor, lan panatacara saka Amérika.

## Cathetan suku
Kaligawé Wétan, Susukan Lebak, Cirebon

**Kaligawé Wétan** iku désa ing Kacamatan Susukan Lebak, Kabupatèn Cirebon, Jawa Kulon.

## Réferènsi
Kubisme

**Kubisme** iku salah siji gerakan seni wigati ing abad ping 20. Gerakan iki sangkané saka Prancis sakiwa-tengené taun 1907, lan mrebaka saka taun 1910 nganti dasawarsa 1920-an. Gerakan iki diplopori déning Georges Braque lan Pablo Picasso.

Lukisan Pablo Picasso saka taun 1907 asesirah ''Les Demoiselles d'Avignon* iku karya Kubis awal. Karya Georges Braque taun 1908 *Maisons à l'Estaque'' lan karya magepokan liyané marahi sang kritik Louis Vauxcelles ngaraniné "bizarreries cubiques" (barang anèh-anèh kubis).

Pameran sing diorganisasi karya kubis kapisan dianakaké ing Salon des Indépendants ing Paris awal taun 1911. Sing dipamèraké kalebu karyané Jean Metzinger, Albert Gleizes, Fernand Léger, Robert Delaunay lan Henri Le Fauconnier, nanging ora ana karyané Picasso lan Braque sing dipamèraké.

Miturut siji sajarawan seni, ana telung fase Kubisme. Yaiku "Kubisme Awal", "Kubisme Utama", lan "Kubisme Pungkasan".
Umeboshi

jmpl
jmpl|woh ume ingkang mboten dipundamel garing
**Umeboshi** (Jepang: 梅干 dipunéja [u͍meboɕi] utawi kanthi barès "ume garing") punika asinan garing ingkang dipundamel saking woh-ume (*prunus mume*) ingkang limrahipun saged kapanggihaken wonten ing Jepang. Umeboshi punika sejatosipun kecut lan asin, nanging samenika ugi sampun dipundamel kanthi manéka werna pilihan raos. Limrahipun ume punika dipundamel asinan, nanging wonten ing proses prodhuksi modhèrn ugi saged dipundamel acar kanthi cara dipunlebetaken ing toya ingkang dipuncampur kaliyan larutan cuka satemah raosipun boten asin sanget.

## Cara Panganggenipun 
Umeboshi punika dipunpapanaken wonten ing saknginggilipun sekul minangka pralambang gendéra Jepang lan ugi raos patriotisme, amargi wonten ing mangsa Perang Donya ingkang kaping kalih, dhaharan kados punika dipunaturaken déning Pamarentah Jepang dhumateng para rakyatipun amargi dhaharan ingkang gadhah kandhutan nutrisi sanesipun sampun dipunaturaken kanggé para bala lajeng dipunparingi nama *hinomaru bento*. Hinomaru punika ateges wujud bunderan abrit/abang ingkang wonten ing gendéra Jepang. Nanging umeboshi punika ugi asring dipunlebetaken ing onigiri minangka rasa, campuran wonten ing ochazuke, utawi dados permen.

## Rujukan
Chorizo

**Chorizo** ( utawa , saka basa Spanyol;  or ) utawa **Chouriço** (saka basa Portugis) iku sawijining sosis sing lumrahé digawé saka daging babi. Padatané slongsongé alami nganggo usus kéwan, cara iki wis dilakoni wiwit jaman Romawi biyèn.

Ing Éropah, chorizo iku sawijining sosis sing digawé déné métode fèrmèntasi, pangasinan, lan diasepi. Sawisé iku kena diirisi lan dipangan tanpa dimasak dhisik, utawa dienggo bahan panganan tambahan minangka bumbu kanggo panganan liya. Ing tlatah liya, sawatara sosis sing didol minangka chorizo, bokmanawa ora difèrmèntasi utawa diasinaké lan kudu dimasak dhisik sadurungé dipangan.

Chorizo Spanyol lan chouriço Portugal olèh werna abang tuwa lan rasa pangasepan sing kas déné paprika (*pimentón*/*pimentão*).
 
Déné tradisi kulinèr lan dhuwuré rega paprika asep sing kudu diimpor saka Spanyol, chorizo Mèksiko iku lumrahé digawé mawa lombok abang pribumi sing kalebu spesiès *Capsicum annuum* sing isih padha, lan sajatiné arang dienggo sajroning pawon Mèksiko, nanging akèh dienggo ing rèstoran-rèstoran Mèksiko-Amérikah Sarékat. Pawon Spanyol-Amérika lumrahé nganggo cukak lan dudu anggur putih kaya sing kerep dienggo ing Spanyol.

Chorizo iku bisa dipangan diiris-iris banjur dilebokaké roti, dipanggang, digorèng utawa digodhog nganggo duduh, kalebu sider apel utawa minuman alkohol liyané kaya ta aguardiente. Kadhangkala chorizo uga diirisi lan ditrapaké kanggo topping pizza, mèmper salami lan pepperoni. Chorizo uga bisa dienggo (gantiné daging cacah sapi utawa babi (sabagéan).
 
## Réferènsi
Alheira

**Alheira** () kuwi sajinising sosis Portugal, sing digawé ora nganggo daging babi, nanging lumrahé pedhèt, bèbèk, pitik, manuk puyuh utawa terwèlu lan roti.

Senadyan tembung *alheira* iku dijupuk saka tembung *alho* (bawang) lan jaman biyèn tau ditrapaké kanggo kabèh sosis sing dibumboni mawa bawang, saiki ora kabèh alheira ngandhut bawang, senadyan bumbu iki isih lumrah.

Sosis sing bakal ditepungi mawa jeneng "alheira" iki mula bukané diciptakaké déning Wong Yahudi Portugal, sing diwèhi pilihan diusir saka Portugal utawa dipeksa lumebu agama Katulik. Sok sapaa sing *ganti agama* iku kanthi wadi panggah ngibadah miturut agama lawasé, contoné ora mangan babi, awit iki dilarang ing agama Yahudi. Nanging menawa iki dilakoni, wong-wong liya bisa padha nyigèni genéya Wong-Wong Yahudi iki ora nggantungi sosis ing *fumeiros* (omah asep). Minangka cara ora golèk kawigatèn déning Inquisisi Portugis utawa ing laladan padésan Wong-Wong Kristen Portugis, wong-wong Yahudi iki ya nggawé sosis, nanging isiné daging luya, kaya ta iwèn, kéwan alas sing diawor karo roti kanggo tèksturé sosis.

## Réferènsi 
## Delengen uga 
* Farinheira

## Pranala njaba 
*  Taste Portugal 
*  Alheira 
*  Étimologi
*  Sajarah
Museu Calouste Gulbenkian

**Muséum Calouste Gulbenkian** () iku sawijining muséum ing Freguesia  Avenidas Novas, ing Lisboa. Muséum iki diadegaké miturut kekarep lan wasiyaté Calouste Gulbenkian, lan nglestarèkaké kolèksi seniné Yayasan Calouste Gulbenkian sing uga kalebu kagunan kuna lan sawatara kagunan modèren.